जयपुर, 16 अक्टूबर। मूंग एवं उड़द के उत्पादक किसान अब नजदीकी ई-मित्र केन्द्र पर जाकर अपनी उपज को समर्थन मूल्य पर बेचने के लिये ऑनलाइन पंजीयन करा सकते हैं। प्रदेश में मूंग एवं उड़द के लिये 3 अक्टूबर से पंजीयन प्रारम्भ किया गया था। केन्द्र सरकार द्वारा प्रदेश में राजफैड के माध्यम से 2.39 लाख मी.टन मूंग एवं 88 हजार 375 मी.टन उड़द की समर्थन मूल्य पर खरीद की जा रही है। मूंग के लिये 6975 रुपये प्रति क्विंटल तथा उड़द के लिये 5600 रुपये प्रति क्विंटल समर्थन मूल्य निर्धारित है। राजफैड द्वारा मूंग की खरीद के लिये 130 खरीद केन्द्र तथा उड़द के लिये 58 खरीद केन्द्र बनाये हैं। किसान को मूंग एवं उड़द के समर्थन मूल्य पर बेचान के लिये ई-मित्र केन्द्र के माध्यम से आधार कार्ड, भामाशाह कार्ड, जमाबन्दी, गिरदावरी एवं बैंक पास बुक की डिटेल पोर्टल पर अपलोड कराना आवष्यक है।